ટૂંક સમયમાં જ તેનું કામ એટલું વિસ્તર્યું કે તેણે પોતાની સાથે બીજા લોકોને કામ આપવાનું શરૂ કર્યું. વષોર્ની મહેનત પછી હવે તેણે ૪૦ કારીગરોને રોજગાર આપવાનું શરૂ કર્યું છે. એમાંથી કેટલાક તેના જેવા જ શારીરિક રીતે અક્ષમ લોકો છે. તે ફિઝિકલ પ્રૉબ્લેમ ધરાવતા લોકોને તેમની તકલીફને ધ્યાનમાં રાખીને કામ શીખવે છે. લી કહે છે, ‘હું હજીયે શારીરિક અક્ષમતા ધરાવતા વધુ ને વધુ લોકોને રોજગાર આપવા માગું છું. મને ખબર છે કે જ્યારે વ્યક્તિ પોતાનું અંગ ગુમાવે છે ત્યારે કેટલી હતાશાની ગર્તામાં ડૂબેલી હોય છે. આ અક્ષમતા લોકોને માનસિક રીતે પંગુ બનાવી દે છે. મારું એક જ સપનું છે કે શારીરિક અક્ષમતા પ્રત્યે સમાજનો દૃષ્ટિકોણ બદલાય અને તેમને પણ ગૌરવભેર પોતાની જિંદગી જીવવાનો અવસર મળે.’